বাংলাদেশ গণিত সমিতি
বাংলাদেশ গণিত সমিতি বাংলাদেশের গণিতবিদদের একটি পেশাদার সংগঠন। বাংলাদেশে গণিত শিক্ষা ও গবেষণা কার্যক্রমে উৎসাহ প্রদান, সম্প্রসারণ ও মানোন্নয়ন, গণিতবিদদের স্বার্থ ও সম্মান সংরক্ষণ, দেশবিদেশের বিভিন্ন বিশ্ববিদ্যালয় ও গবেষণা প্রতিষ্ঠানের মধ্যে সংযোগ রক্ষা, সমন্বয় সাধন ও আন্তঃক্রিয়া বৃদ্ধি করা; প্রবন্ধ, প্রতিবেদন, সাময়িকী, জার্নাল প্রভৃতি প্রকাশের মাধ্যমে গণিত শাস্ত্রের জ্ঞানকে ছড়িয়ে দেওয়া; জাতীয় ও পেশাজীবীদের বিভিন্ন গণিত বিষয়ক সমস্যা সমাধানের লক্ষ্যে ১৯৭২ সালে সমিতিটি প্রতিষ্ঠিত হয়।